53. ΑΠΟΦΑΣΗ ΑΝΑΠ. ΥΠΟΥΡΓΟΥ ΓΕΩΡΓΙΑΣ Αριθ. 214483 της 25 Ιουν/2 Ιουλ. 1991 (ΦΕΚ Β΄ 481) «Ρύθμιση αλιείας στη θαλάσσια περιοχή Β. Σποράδων. Έχοντας υπόψη: 1.Τις διατάξεις του άρθρ. 10 του Ν.Δ. 420/1970 «Αλιευτικός Κώδιξ» (Α 27) όπως αντικαταστάθηκε με την παρ. 2 του άρθρ. 3 του Νόμ. 1740/1987. «Αξιοποίηση και προστασία κοραλλιογενών σχηματισμών, ιχθυοτρόφων υδάτων, υδατοκαλλιεργειών και άλλες διατάξεις». 2.Την Υ/1081/18.5.1990 απόφαση του Πρωθυπουργού «Ορισμός αρμοδιοτήτων του Αναπληρωτή Υπουργού Γεωργίας Παν. Χατζηνικολάου» (Β 327). 3.Την 160/1991 γνωμοδότηση του Συμβουλίου Αλιείας, αποφασίζουμε: 1.Η παρούσα απόφαση ισχύει για τη θαλάσσια περιοχή των Β. Σποράδων όπως αυτή ορίζεται στην 30781/1521/4.5.1988 κοινή απόφαση των Υπουργών Γεωργίας, Περιβάλλοντος, Χωροταξίας και Δημ. Έργων και Εμπορικής Ναυτιλίας, η ισχύς της οποίας παρετάθη με την 49714/3453/23.7.1990 απόφαση των ίδιων Υπουργών και απεικονίζεται από τα στίγματα: Α.Ζώνη ειδικής προστασίας: Φ39 ο  30΄ Φ39 ο  34΄ Φ39 ο  20΄ Φ39 ο  Φ39 ο  Φ39 ο  30΄. λ24 ο  λ24 ο  10΄ λ24 ο  25΄ λ24 ο  10΄ λ24 ο  λ24 ο . 13.Ζ.ε.53 Περιορισμοί  Αλιείας Β.Ζώνη γενικής χρήσης: Φ39 ο 25΄Φ39 ο 30΄ Φ39 ο  Φ39 ο  02΄Φ39 ο  25΄ λ23 ο  51΄λ24 ο  λ24 ο  λ23 ο  51΄λ23 ο  51΄. Στα παραπάνω στίγματα τα πλάτη είναι Βόρεια και τα μήκη Ανατολικά. 2.Στις ανωτέρω οριζόμενες ζώνες Α και Β απαγορεύεται: α)Η αλιεία με μηχανότρατες και γριγρί σε απόσταση μικρότερη του 1,5 ναυτ.μιλίου από κάθε ακτή. β)Η αλιεία με τη χρήση ψαροντούφεκου. γ)Η αλιεία με αστακόδικτα που έχουν άνοιγμα οπής μικρότερο των 110 χιλιοστών. δ)Η αλιεία με βιζότρατα, πλην της ευρύτερης περιοχής του Κόλπου Γέρακα Αλοννήσου, η οποία καταλαμβάνει την έκταση από το Ακρωτήριο Γέρακας Αλοννήσου μέχρι τη Βροχονησίδα Μωρό (Μούλες) και το Ακρωτήριο Γρεγάλη σε ακτίνα ενός (1) μιλίου από τις ακτές. ε)η ερασιτεχνική αλιεία, πλην της περιοχής της ζώνης Β. στ)η αλιεία με κάθε μέσον και εργαλείο επαγγελματικό ή ερασιτεχνικό κατά το χρονικό διάστημα από 1ης Σεπτεμβρίου έως 15ης Νοεμβρίου (μόνο στη ζώνη Α). 3.Απαγορεύεται η αλιεία με κάθε μέσο και εργαλείο σε απόσταση 3 ν.μ. από τη νήσο Πιπέρι. 4.Οι παραβάτες των διατάξεων της παρούσας απόφασης τιμωρούνται με τις ποινές που προβλέπονται από το άρθρ. 11 του Ν.Δ. 420/70 όπως αντικαταστάθηκε με την παρ. 3 άρθρ. 3 του Νόμ. 1740/1987. 5.Η απόφασή μας αριθ. 304022/8.5.91 (ΦΕΚ 379Β/91) καταργείται. 6.Η απόφαση αυτή να δημοσιευθεί στην Εφημερίδα της Κυβερνήσεως. 